paragraph_text: U današnjim industrijaliziranim društvima Zapada je nuklearna obitelj najčešći oblik obitelji. U gospodarski manje razvijenim dijelovima svijeta češće živi u obiteljskoj zajednici širi krug srodnika - gdje pod istim krovom žive još i djed i baka, a često i drugi srodnici koji zajednički privrjeđuju i snose troškove života, te si uzajamno osiguravaju društvenu i emocionalnu podršku.